text: উত্তরা আধুনিক মেডিকেল কলেজ  হলো বাংলাদেশের একটি ব্যক্তিমালিকানাধীন চিকিৎসা মহাবিদ্যালয়। ঢাকার উত্তরা মডেল টাউনে স্থাপিত প্রতিষ্ঠানটি ২০০৭-০৮ শিক্ষাবর্ষে কার্যক্রম শুরু করে। এটি ঢাকা বিশ্ববিদ্যালয় অধিভুক্ত। কলেজটিতে এমবিবিএস ছাড়াও বিডিএস কোর্সও পড়ানো হয়। কলেজটি পাঁচ বছর মেয়াদী কোর্স শেষে বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত এমবিবিএস ও বিডিএস সনদ প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক।
  
  ইতিহাস
  ১৯৮৪ সালের মাঝামাঝি সময়ে চিকিৎসা পেশার একদল ব্যক্তির উদ্যোগে বাংলাদেশের বেসরকারী খাতে বাংলাদেশ মেডিকেল স্টাডিজ গবেষণা ইনস্টিটিউট (বিএমএসআরআই) প্রতিষ্ঠা করেন। যেটি পরবর্তীতে বাংলাদেশের প্রথম বেসরকারি মেডিকেল কলেজ বাংলাদেশ মেডিকেল কলেজ প্রতিষ্ঠা করে। উত্তরা আধুনিক মেডিকেল কলেজ ও হাসপাতাল বিএমএসআরআইয়ের নেতৃত্বে বেড়ে ওঠা প্রতিষ্ঠান। ২০০৩ সালের ১০ মার্চ 'ইনডোর' সুবিধাসহ হাসপাতাল চালু হয়। ৫০০ শয্যা বিশিষ্ট এই হাসপাতালটি এখন বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ে নিবন্ধিত। ২০০৭ সালে এটি বিএমএসআরআই 'উত্তরা আধুনিক মেডিকেল কলেজ' হিসেবে যাত্রা করে। কলেজটি ২০০৮ সালে ঢাকা বিশ্ববিদ্যালয় অধিভুক্ত হয়।
  
  অবকাঠামো
  কলেজ ও হাসপাতাল মোট ৮৭২৬০.০৩৫ বর্গফুট (৫ বিঘা) জমিতে অবস্থিত। প্রাঙ্গনে সাতটি কাঠামো রয়েছে যার মধ্যে একটি ১৭ তলা বিল্ডিং এবং ৩ টি বিল্ডিং রয়েছে যার মধ্যে ৫০০ রোগীর জন্য পৃথক বহির্বিভাগ, জরুরি ও আধুনিক ডায়াগনস্টিক সুবিধা রয়েছে।
  
  তথ্যসূত্র
  
  বহিঃসংযোগ
  অফিসিয়াল ওয়েবসাইট
  
  বিষয়শ্রেণী:বাংলাদেশের বেসরকারি মেডিকেল কলেজ
  বিষয়শ্রেণী:২০০৭-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:২০০৭-এ প্রতিষ্ঠিত
  বিষয়শ্রেণী:২০০৭-এ বাংলাদেশে প্রতিষ্ঠিত
title: উত্তরা আধুনিক মেডিকেল কলেজ